26. ΑΝΑΓΚ. ΝΟΜΟΣ υπ’ αριθ. 1013 της 27/27 Φεβρ. 1946 Περί Ενεχυροδανειστηρίου Ζακύνθου. ΄Αρθρ.1.-Το Ενεχυροδανειστήριον Ζακύνθου αποτελεί εφεξής νομικόν πρόσωπον δημοσίου δικαίου, χρηματοδοτούμενον υπό του Ταχυδρομικού Ταμιευτηρίου προς εκτέλεσιν του σκοπού αυτού κατά τα ειδικώτερον δια Β.Δ/τος εφ’ άπαξ εκδοθησομένου προτάσει των Υπουργών της Εθνικής Οικονομίας και των Τ.Τ.Τ. καθορισθησόμενα. Δια του αυτού Δ/τος ορισθήσονται τα του προσωπικού αυτού, τα της διοικήσεως και λειτουργίας του νομικού προσώπου, τα των πόρων αυτού και της διαχειρίσεως της περιουσίας του και τα της εποπτείας αυτού, ως και πάσα λεπτομέρεια αφορώσα την εκτέλεσιν του παρόντος Νόμου. ΄Αρθρ.2.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 